gentaiscool/nusaparagraph_topic huggingface dataset:
Tarian khas dari Bali yang kedua ialah tari Margapati. Seperti halnya tari Panji Semirang, tari Margapati pun memiliki kisah dan makna di balik gerakan-gerakan tarian yang indah. Tidak seperti tari Panji Semirang yang mengisahkan mengenai petualangan seorang putri, tari Margapati justru dinilai memiliki makna yang menyedihkan. Hal ntu dikarenakannye tari Margapati mengisahkannye mengenai kematian. Tari Margapati merupakan tarian yang diartikannye menuju kematian. Dalam tari Bali satu ntu, kisahnye dibawakannye oleh seorang penari perempuan dengan disertai gerakan-gerakan lincah seperti gerakan seorang laki-laki yang ingin menyerang atau menyergap sesuatu. Karena gerakan yang cepat dan lincah tersebut, maka gerakan tari Margapati pun dapat memberikannye suasana tegang bagi penonton yang menyaksikannye. Selain ntu, tari Margapati akan lebih seru ketika penonton melihatnye secara langsung. Sehingga penampilan tari Margapati pun dapat menarik lebih banyak wisatawan untuk datang ke Bali menyaksikannye tarian satu ntu.

Topic: culture & heritage
Olahraga yang udah ada dari dulu di Indonesia itu sepak bola. Dulu, waktu masih banyak lahan atawa lapangan yang lebar banyak bujang-bujang yang maen bola ini pas sore. Gara-gara lapangan yang udah banyak kepake buat bangunan, banyak bujang yang kagak bisa maen bola di sekitar rumahnya kayak dulu. Sekolahan jadi tempat bujang-bujang ini buat ngelampiasin maen bola. Ada sekolahan yang nyediain ekskul sepak bola ini. Kagak punya lapangan yang lebar kagak jadi masalah. Biasanya sekolahan ngasih fsailitas nyewa lapangan buat murid-muridnya ini bisa maen sepak bola di hari Sabtu atawa Minggu. Kalo di sekolahannya kagak ada ekskul ini, murid-murid ini ngambil inisiatif buat patungan ama temen-temen biar bisa maen di lapangan lebar gitu. Sepak bola jadi tempat murid laki-laki ngelepas bosen sekalian olahraga.

Topic: sports
Buat supporter nyang masih anarki dipikirin lagi dah kelakuannye. Masa kite kaga mau maju dalem hal sepak bola, padahal kite juga masih berduka ama kasus penonton nyang banyak mati di stadion Kanjuruan. Kite kan maunye hal kaya gitu kaga terulang lagi. Kasian mereka nyang beneran hoby sepak bola malah jadi korban. Apalagi kan korbannye banyak dari anak kecil, siapa tau suatu saat mereka jadi pemaen bola terkenal di Indonesia. Mereka nyamg dateng untuk mendukung malah ulang tinggal nama. Hal kaya gitu kaga usah dah dipiara, mao ampe kapan sikap anarkis dirawatin, kaga ada gunanya juga. Bikin malu iya, ngerugiin orang iya, gimana kite sendiri bisa maju.

Topic: sports
Liburan kaga cuman diluar rumah, bise juge kok dilakuin di rumah, Awalnye emang kerasa ngebosenin, soalnye aktivitas sehari-hari cuman di dalem rumah doang atawa di sekitaran buat maen ame temen. Tapinye kalo kite liburan ade banyak kegiatan nyang sebelumnye kagak pernah aye lakuin. Misalnye, nyoba nanem taneman ame ngerapiin halaman di depan rumah kite. Kegiatan ntu aye lakuin bareng bareng enya, abang, mpok terus ame babe juge, aye juge mulain rutin ngerawat tananeman selama liburan. ampe akhirnye, sebelom jadwal masuk sekolah ade salah satu bunga nyang ude mekar. Hati aye rasanye makin kegirangan soalnye ape nyang aye lakuin waktu kite liburan diem dirumah doang atawa mase liburan ngbuahin hasil nyang cantik. Bunga di halaman rumah banyak nyang bermekaran ame bise jadi bikin lebih cakep. 

Topic: leisures
Ayè sampè Bandung pagi-pagi langsung nyari nyarap di Jalan Pajajaran. Di sêkitarnyè adè banyak kulinèr nyang bisè dicobèin, tapi kali êni ayè lagi pèngèn bakso gorèng. Adè salèh atu bakso gorèng nyang ngêlêgènda di mari, namènyè Bakso Gorèng Anugêrah. Têmpatnyè radè ngumpêt di samping GOR. Pas awal, kirèin Bakso Gorèng Anugêrah nyang adè di dêpan GOR, tapi têrnyatè bukan. Bakso gorèng êni punyè namè nyang cukup populèr, apèlagi udèh adè sêjak 1976. Wayah sampè jêm 9, antrèannyè udèh panjang. Mênding datêng pagian biar kagak kênè antrè. Hargènyè sêbêlas rèbu buat atu bakso gorèngnyè. Ukurannyè gêdé-gêdé kok. Sêtêlèh nunggu sêkitar 30 mênitan, akhirnyè pêsênan ayè jadi. Ayè langsung bayar, têrus langsung ngêgarêsnyè di dalêm mobil.

Topic: food & beverages
Sejak diresmikan oleh Gubernur DKI Jakarta Anies Baswedan, Tebet Eco Park menjadi ikon baru. Tebet Eco Park menjadi gacoannye masyarakat Jakarta dan wilayah sekitarnye. Taman Tebet Eco Park adalah Ruang Terbuka Hijau yang beradanye di Kota Jakarta. Tebet Eco Park adalah sebuah taman yang dilengkapinye dengan fasilitas lengkap dan dipenuhi pepohonan rimbun bisa menjadikannye tempat piknik keluarga tercinta.Diketahui, saat liburan bersama keluaga tercinta Tebet Eco Park menjadi salah satu tujuannye untuk piknik yang menhadirkan udara sejuk dan segar. Momen piknik dan liburan bersama keluarga di Tebet Eco Park bisa menjadi momen yang berbeda. Selain lingkungannye yang ramah anak-anak, Tebet Eco Park juga menyambut para pengunjung dengan aman dan nyaman. Sehingga ntu taman jadi bejibun orang yang demen maen ke ntu tempat, sambil ngeganyem dan ngeloneng bareng keluarga, atau teman.

Topic: leisures
Dalam proses upacara kematian Ngaben dalam agama Hindu, ntu prosesi puncaknye dari prosesi Ngaben adalah Ngeseng Sawa, ya ntu pembakarannye ntu jenazah yang dilakukannye biasanye ada yang di pantai atau di setra atau kuburan. Jenazah yang akan dibakar diletakkan di dalam sebuah replika lembu yang disebut Petulangan. Petulangan adalah tempat membakar jenazah yang berfungsi sebagai pengantar roh ke alam roh sesuai dengan hasil perbuatannye di dunia menurut ajarannye agama Hindu. Usai jasad dibakar, dilakukannye upacara Nuduk Galih, dimane para keluarganye mengumpulkannye aneka sisa-sisa tulang (abu) jenazah setelah proses pembakarannye. Prosesi terakhir adalah Nganyut, yaitu menghanyutkannye abu jenazah ke laut, sebagai simbolis pengembalian unsur air dan bersatunye kembali sang jiwa dengan alam.

Topic: religion
Wayah êni duniè, têrmasup Indonèsia, masupin èra 5G. Awal 2000-an, pêrisèt mulè ngêrasèin 3G amè bahkan 4G kagak bakal ngêdukung tèknologi tèlèkomunikasi masa dêpan. Mangkè, mulèlah dipikirin pêngêmbangan jaringan 5G dêngan konèksi nyang jauh lêbih gancang. Padè 2012, studi 5G udèh dilakuin di nêgarè kayak Jêpang, Amèrika Sêrikat, amè Inggris. Padè 2014, pêrusahèan kayak Samsung amè Huawèi ngêmulè risèt 5G. Ampè akhirnyè padè 2017, sêbanyak 77 opêrator di 49 nêgarè udèh ngêlakuin pêrcobèan jaringan génêrasi baru êni. Bêlanjut sêtaun kêmudian, bêbêrapè nêgarè mulè ngêluncurin jaringan 5G sêcarè têrbatês di lokasi têrtêntu. Korèa Sêlatan gè ngêluncurin pêrcobèan 5G padè Olimpiadê Musim Dingin 2018. Akhirnyè, Nêgêri Ginsèng êni ngêjadi nyang pêrtamè ngomèrsialin 5G padè 2019.

Topic: technology
Surat Al-Kahfi nyêritèin têntang kisèh ashabulkahfi atau parè pênghuni goa. Ashabulkahfi adalah kisèh tujuh pêmudè barêng sêèkor anjing nyang molor sêlamè 309 taun di dalêm goa. Tujuh pêmudè bêriman ntu bêrasal dari nêgêri Afsus. Sêmulè nêgêri ntu bêrisi orang-orang nyang bêriman kêpadè Allah, tapi datênglah Rajè Diqyanu nyang nyêmbah bêrhalè. Rajè Diqyanu mintè rakyat buat kagak nyêmbah Allah. Kalo kagak, mêrèka bakal disèksa. Rakyat kêpaksè nurutin pêrèntah ntu karna ngêri. Tapi, adè tujuh pêmudè nyang nolak nyêmbah bêrhalè, bahkan ngutarèinnyè di dêpan Rajè Diqyanu. Kêtujuh pêmudè êni kêmudian diudag buat disèksa. Mêreka mèrad ampè kê pêgunungan Nikhayus dan ngumpêt di dalêm goa. Di dalêm goa, parè pêmudè amè anjing ntu molor. Mêrèka baru bangun 309 taun kêmudian.

Topic: religion
Pulang sekolah tuh biasanye aye kaga ngapa2in, paling rebaan doang ama nonton youtube dah tuh. Nah biasenye aye tuh suka nontonin vlog artis-artis, kebeneran banyak artis-artis nyang lagi pada nyobain tuh liburan dikapal pesiar. Enak bener ye jadi orang nyang banyak duit, kalo lagi ade rekreasi baru udeh tinggal jalan bae kaga pake nyang namanya nabung kaya orang macem kite. Aye lirain mah liburan di kapal pesiar tuh tibang naek kapal doang gitu, teryata kaga cuma itu di dalem kapal feri ada banyak kegiatan nyang bisa kite lakuin kalo kite nginep dihotel. Kalo naek kapal Feri kite kaga cuma sehari dua hari tapi bisa ampe dua hari tiga malem bener-bener kaya kita dihotel cuma bedanye kita diajak keliling laut.

Topic: leisures
Kemarenan ngobrol bareng tetangga emak-emak. Ampir semua dumelannya percis. Menurut emak-emak yang di rumah, laki yang kerja di kantor itu enak. Bini di rumah aja itu bawaannya empet. Soalnya, kalo di rumah aja yang di liat itu-itu aja. Pemandangannya sama aja, kalo kagak Kasur ya lemari. Jadinya, emak-emak sering banget dengki ama lakinya yang kalo pulang gawe atawa lagi libur kerjaannya cuman rebahan aja di kamar. Bini yang saban ari di rumah mulu, kalo libur itu pengennya keluar rumah jalan-jalan. Nah, laki yang saban hari berangkat ke kantor, maunya kalo libur di rumah aja cuman ngerjain hobi. Kalo diomongin, sebenernya laki capek gara-gara kena macet di jalan. Kalo bini, capek gara-gara jenuh kagak ada pemandangan apa-apa selaen kerjaan rumah yang kagak abis-abis.

Topic: business
Abis ngebayangin aer infused water, kali ini kita ngebayangin lagi minuman yang seger. Kali ini jajanan di abang-abang, namanya es podeng. Es ini biasa dijual abang-abang gerobak yang mangkal dari siang ampe sore, kadang ampe malem. Kebetulan pas siang rasanya nyelekep banget. Nyoba beli, terus nanya ke abang-abangnya harga satu gelas es podeng itu. Harganya sepuluh rebu. Langsung minta bikinin segelas. Abangnya langsung ambil gelas. Dia ciduk satu cepol es, kayak es krim gitu warna putih agak krem disadur coklat. Abis itu, dia serok potongan-potongan ager warna merah muda ama kacang tanah. Dia sendok ketan item pake tesi kecit. Terus, dia korek alpuket yang masih ijo seger, ama dia potong-potong roti. Pas semua bahan udah dimasukkin ke gelas, dia tuangin susu bendera atawa susu kentel manis di atas. Es podeng yang warni-warni udah jadi.

Topic: food & beverages
Tukang daging adalah orang nyang gawènyè nyêmbêlèh hewan, ngulitin, ngêluarin organ, ngêrêsikin daging, amè ngêjual daging. Adè duè carè buat ngêjadi tukang daging, di antarenyè adalah liwat program magang pormal amè liwat pêlatihan di têmpat gawè. Program magang pormal êni urup buat orang nyang pèngèn ngêjar gawèan tukang daging dalêm jangka panjang, misalnyè buat bukè toko dèwèk atau bêgawè di têmpat bêgèngsi kayak hotèl bêbintang. Kalo pêlatihan di têmpat gawè êni urupnyè buat orang nyang sêkadar tibang pèngèn bêgawè. Jadi, sêorang tukang daging bisè bêgawè di pasar swalayan, toko grosir, toko daging, pasar ikan, rumèh jagal, atau bisè jugè wirèswastè.

Topic: food & beverages
Bel balik sekola ude bebunyi aje, balik sekolah biasanye ane jajan siomay abang-abang nyang mangkalnye ga jauh dari sekolah ane, namanye bang boim, bang boim ude jadi langganan ane dari jaman sekolah tk. dia juge mangkalnye ga berubah dari dulu. masih netep dideket masjid. katanye ude kerasan mangkal distu, tempatnye adem, ade tempat istirahatnye, terus nyang beli rame, siomay bang boim ni enak banget, berasa banget rasa ikannye. khasnye jualan siomay bang boim tu gerobak jualannye warna merah muda terus make payung warna pink juga, pokoknye bang boim terbaik dah, dan siomaynye jadi favorit ane banget, belom ade nyang nandingin sampe sekarang.

Topic: food & beverages
Paus Fransiskus adalah pêmimpin gêrèja Katolik sêkaligus kêpalè nêgarè Vatikan. Lahir dêngan namè Jorge Mario Bergoglio, diè dalah imam Yèsuit pêrtamè nyang kêpilih sêbagè paus. Fransiskus mêrupakan paus kê-266. Diè kêpilih sêbagè paus padè Konklaf Kêpausan 13 Marêt 2013, ngêgantiin Paus Bènèdiktus XVI nyang ngundurin diri. Wayah ngêjabat sêbagè kardinal, Fransiskus dikênal sêbagè pêmukè agamè nyang bêpandangan konsêrpatip, tapi punyè jiwa sosial nyang tinggi. Diè sêring ngêkritisin masalèh pêrbèdaan kêlas sosial dan dikênal punyè hubungan cukup baèk amè pêmukè agamè dari bêbêrapè agamè gêdé di duniè. Fransiskus jugè nêrapin gayè idup sêdêrhanè. Diè milih tinggal di apartêmèn kêcit dan nolak tinggal di kêdiêman rêsmi kêuskupan. 

Topic: religion
Awal masuk Titoti yang rame, saya ama abang ngeliatnya tetep nyaman aja. Soalnya, yang ada di sono emang dateng buat makan aja, kagak berlama-lama di situ. Jadi, kagak ada kerubunan orang yang banyak buat antri lama-lama. Palingan di bagian kasir, sih. Itu juga antriannya buat bayar, jadi kagak terlalu lama. Selaen itu juga, orang-orang resto cuma nyediain tivi yang disetel kagak terlalu keras suaranya. Jadi, makin bikin nyaman aja. Saya pernah dateng ke salah satu cabang Titoti di Tangerang. Enaknya di situ, tempatnya lebih luas, ada tempat lesehannya juga. Jadi, saya bisa selonjoran dan ngerasa santai makannya. Sayangnya, pegawenya nyetel musik dangdut suaranya dikencengin. Yang bikin tambah kagak nyaman, spekernya itu ditaro di bagian tempat lesehan. Kuping makin berasa pengeng. Makan juga jadi kurang nikmat, mau buru-buru aja rasanya

Topic: food & beverages
Doel lagi kedemenan bangat ngikut tren nyang ade di tipi-tipi. Anak mude jaman karang lagi seringnye olahrage di rume, ngikutin tutorial di YouTube. Doel juge kagak pengen kalah! Makanye, enih die lagi ngerengek ke Enyak, menta dibeliin matras yoga. Enyak heran bener ame kelakuan anak lanangnye. Ape lagi, sih, enih? Tanya Enyak. Doel semanget ngejelasin soal mastras yoga. Bentukannye mirip karpet empuk, tapi ukurannye ramping. Istilahnye ukuran personal gonoh. Katanye, kudu bangat dibeli buat ngedukung kesehatan ame kebugaran badan Doel. Fungsinye buat jadi alas kalo Doel yoga, bari ngikut pideo di YouTube. Kagak bakal dipake grasak-grusuk, janji Doel, soalnye yoganye paling pose betapa, child pose, cobra pose, ame pose-pose dasar aje.

Topic: sports
Untung ruginye orang jualan sebenernya tergantung ama pengeluaran kite. Sebanyak apa pun keuntungan nyang kite dapet kalo emang kite kaga bisa ngelola pasti bakalan rugi. Sepupu aye sendiri contohnye, die jualan buah karna kan ada lahan buat nanemnya. Kebeneran lahan juga kaga pake nyewa trus karyawan juga kaga punya. Tapi setiap dagang tuh kaga pernah ad hasilnya, bilangnye tuh rugi mulu. Sebenernya sih bukan dagangan die nyang kaga laku, tapi gaya idupnye. Masa tiap keuntungan hasil jualan buah tuh selalu dipake buat maen judi. Kalo gitu caranye gimana kaga rugi tuh jualan, emang juga kaga keluar modal gede tapi tiap mao ngeluarin modal selalu minta ama Enyaknye.

Topic: business
Saya share sedikit pengalaman saya merayakan lebaran di dua lingkungan berbeda. Lebaran di lingkungan A, Materialisnya sangat terasa. Kebiasaan baik di bulan ramadhan hilang. Secara keimanan hampir tidak ada perubahan. 10 hari terakhir Ramadhan di sibukan dengan belanja pakaian. Pertengahan Ramadhan di isi dengan agenda bukber yang melalaikan shalat. Spirit ramadhan hanya terasa di awal. Lebaran di lingkungan B, Merayakan lebaran rasanya campur aduk. Antara senang tapi juga sedih. Paham betul makna lebaran itu apa? tujuannya seperti apa? Pelaksanaannya bagaimana, Sedih lantaran Ramdhan telah berlalu, waktu terasa singkat. Apa yang telah diusahakan selama Ramadhan untuk menggapai ridho-NYA seperti kurang. Padahal persiapannya dari sebelum ramadhan.Awal Ramadhan sudah punya agenda. 24 jam biar balance antara dunia dan akhirat itu gimana? Kebiasaan baik apa yang mau ditambah? Targetnya apa? Sebisa mungkin, usai ramadhan hadir sebagai pribadi yang lebih baik. 

Topic: religion
Aye tuh demen tuh kalo jalan-jalan sendiri ke tempat nyang sepi gitu, karna aye tipe nyang kaga mao ketauan kalo lagi sedih atau stres. Jadi kalo lagi stres mending kabur ke tempat nyang sunyi, sepi, tenang. Nah karna itu ampe detik ini aye kaga resep tuh nonton konser atau ke tempat rame nyang desek-desekan. Rasanye tuh aye malah makin stres karna kaga bisa lebih tenang berisik tuh bikin aye makin ruet. Kadang aye ngerasa apa aye tuh orangnye tertutup gitu, tapi kalo dibilang intovert kaga aye masih demen ngump trus nongkrong ama temen-temen, paling demen ama ngobrol kalo udeh ngobrol lupa diri.

Topic: slice of life
Pêrnèh kagak êlu padè kêlimpungan mao diapèin sisè sayur atau sayur nyang udèh ampir layu di kulkas? Daripadè bêli kaldu instan, sisè sayur êni bisè digunèin buat bikin kaldu nyang sêdêp. Simpên sisè sayuran nyang adè, misal kulit bawang bombai, kulit kêntang, ujung bortol, amè laènnyè. Prosès masaknyè jugè gampang. Abis sisè sayuran dikumbah rêsik, masupin sêmuè bahan kê panci bêrisi aèr. Rêbus amè api kêcit sêkitar 30 mênit ampè ngêdidih. Kalo udèh matêng, angkat, amè saring kaldunyè. Antêpin ampè dingin dulu. Kalo udèh dingin, taro di wadèh kêtutup, têrus masupin kê plisêr. Kaldu êni bisè dipakè buat bêrbagè kêpêrluan masakan ampè sêbulan. Wajib dicobè buat ngurangin sampah!

Topic: food & beverages
Siaran tipi analog dibêrêntiin sêcarè nasional amè Kêmêntêrian Komunikasi dan Inpormatika mulè 2 Nopèmbêr 2022 dan bêralih kê siaran tipi digital. Ingêt, yè, tipi analog ntu bêrupè sistim siaran, bukan bêntuk pêrangkat tipi. Banyak nyang salèh dugè bahwa tipi analog mêrupakan tipi tabung amè bêpikir kudu ngêbêli tipi baru modèl tipi pintêr nyang lêbih ramping, bukan kayak ntu maksudnyè. Sinyal tipi analog ditransmisiin ngêgunèin sinyal radio gêlombang AM pêranti pidio amè gêlombang FM pêranti audionyè. Adè gè tipi digital nêrimè transmisi sinyal dalêm pormat bit atau datè inpormasi kayak di dalêm cakram CD, DVD, amè Blu-ray. Sêmuè datè warnè, gambar, amè suarè diangkut bêbarêngan.

Topic: technology
Udah dapet tempat yang nyaman, langsung pesen perhatiin menu. Makanan yang disediain ada sop ama sate kambing, sop iga sapi, nasi goreng, emi goring, ama nasi kebuli kambing. Minumannya ada aer putih, teh manis yang anget ama dingin, teh anta yang dingin ama anget, es jeruk, es jus, ama es jeruk lemon. Kita mesen makanannya nasi kebuli, sop kambing, ama nasi goreng. Nasi kebulinya keliatan enak banget, gugah selera. Warna nasinya coklat, ada potongan daging kambing, di atasnya diaurin bawang goreng, di pinggirnya ditaroin acar ama cabe ijo. Buat sop kambing, di mangkoknya banyak ditaroin daging kambing, bukan cuman tulang. Minumannya, kita pesen es jeruk lemon yang seger banget, soalnya lemonnya asli, kagak banyak pake gula, ama potongan lemonnya yang tebel banget. Beuh, rasa kecutnya seger banget.

Topic: food & beverages
Elu pernah atau bahkan sering ngerasa stres atau tertekan gitu? Entah karena urusan rumah, sekolah, kuliah, ataupun kerjaan. Aye pernah stres karena urusan kuliah. Nah cara aye nanganin stresnye aye entu dengan berolahraga ringan yang gampang dilakuin, ya entu jalan santai di sekitar rumah. Nah katenye, olahraga entu emang banyak manfaatnye, mulai dari ngasih manfaat yang mantep buat kesehatan fisik ataupun kesehatan mental. Soalnye, olahraga entu katenye bisa micu pelepasan hormon endorfin. Kagak cuma entu, olahraga juga bisa ningkatin dopamin dan serotonin. Nah, olahraga yang bisa ngusir stres entu macem-macem dan bahkan ade olahraga ringan yang gampang dilakuin, misalnye yoga, jalan santai ataupun cepet, dan laennye. Jadi kalo elu ngerasa stres atau tertekan gitu, elu bisa mulai cari tau ape aje olahraga ringan yang gampang dilakuin ye.

Topic: sports
Udarè nyang asri udèh sulit didapêtin. Kini banyak lahan disulap ngêjadi pabrik, pêrtokoan, hotèl, pusat kulinèr, êmol, amè instansi laènnyè. Ijonyè sawah mangkin ngilang. Udarè nyang sêgêr digantiin dêngan asêp kêndarèan amè limbah pêrusahèan. Di dèsa, ijo pêpu'unan masing gampang dijumpain, apèlagi wayah pagi ari. Êmbun nètès di sono-sini, êmbusan napas kêrasè sêgêr karna udarè nyang asri. Tanpè sadar, êni bisè ngêjè antêng diri dèwèk. Di daèrah pêdèsaan, masing banyak lahan nyang bêlon diolah sêrtè banyaknyè tanêman-tanêman ijo nyang bisè ngêjè udarè sêgêr. Ditambèh lagi, masing banyak utan nyang pênuh pu'un-pu'un rindang di pêdèsaan. Karna ntu, kalo êlu ngêrinduin udarè nyang sêgêr jauh dari kêbisingan, sigrah kêmbali kê dèsa atau ambil kêputusan buat tinggal di sono.

Topic: slice of life
Elu tau “junk food” kan ye? Kagak, bukannye makanan sampah, tapi makanan cepet saji atau fast food. Nah sekarang-sekarang entu, junk food makin banyak. Junk food entu beragam bener, misalnye pizza, burger, ayam goreng, kentang goreng, donat, kue, dan laen-laennye. Junk food entu biasanye ngandung lemak jenuh, yang katenye kalo dimakan keseringan dan kebanyakan bisa bikin berbagai resiko obesitas dan gangu kesehatan. Selaen entu, kalo gula yang ada di junk food terlalu banyak, katenye bisa bikin gigi rusak dan nyebabin penyakit diabetes. Selaen obsesitas dan diabetes, ganguan kesehatan yang disebabin junk food lainnya entu ada penyakit jantung, kanker, tekanan darah tinggi, ginjal, organ hati, dan laennye. Intinye mah, kagak boleh deh keseringan makan junk food karena bahaya bener buat kesehatan.

Topic: food & beverages
Di tempat ini, semua tempat ibadah dengan agama yang berbeda, saling berdekatan. Tapi tidak pernah ada keributan atau kerusuhan tentang agama yang terjadi disini. Semua yang lahir di kampung sawah sudah tahu betul tentang toleransi nyata yang berlaku disini. Mulai dari turut mengucapkan hari raya kepada yang berbeda keyakinan, serta kebiasaan membagikan rantang kepada para tetangga yang tidak ikut merayakan hari raya, sudah menjadi kebiasaan dari tahun ke tahun. Semua terlihat sangat damai di kampung sawah. Saat hari raya natal atau paskah, masjid disini bersedia meminjamkan lahannya untuk diubah menjadi tempat parkir. Begitu juga sebaliknya saat hari raya lebaran. Kami yang bukan beragama muslim pun turut melakukan silaturahmi dan meminta maaf kepada umat muslim. Jadi saya sudah merasakan langsung kerukunan umat beragama disini, dan saya sangat berharap kampung sawah ini bisa menjadi contoh baik bertoleransi untuk semua orang. Oleh lantaran itu kita sebagai umat bergama harus saling menghargai dan jauhkan sikap egois yang akan memecah belah.

Topic: religion
Makanan nyang sehat ntu makanan nyang dipenuhin secara utuh, harus ada kandungan karbohidrat, protein, mineral, vitamin ame lemak nyang alus buat badan kite, nyang biasa kite sebut 4 sehat 5 sempurna, Nah ntu makanan sehat bise kite dapetin dari sayur sayuran terutama sayuran hijau, kalo dari buah bisa apel nyang ngandung vitamin c ame anti oksidan tinggi, jeruk, alpukat juge bagus soalnye ngandung lemak baik, pisang buat sumber kalium nah bahan satu lagi nyang ngandung vitamin c ame anti oksidan ntu dari strawberry. terusannye kalo dari protein ame lemak ada daging, daging nyang bagus daging nyang kaga ade lemak kalo buat kandungan daging sapi ngandung bejibun ame nyang namenye protein ame zat besi,  terus kalo dari sumber protein ade telur, kacang-kacangan ame biji-bijian sumber mineralnye, kalo nyang ngandung asam lemak, yodium dan omega ade dari ikan laut ame juge pelengkapep nyang terakhir ntu ade susu, susu tu ngandung mineral ame protein hewani ame nyang ga kalah penting susu ngandung kalsium nyang cakep bangat buat tulang kite.

Topic: food & beverages
Waktu luang merupakan momennye yang tepat untuk menata rumah idaman kite. Setelah kite sibuk bekerja dan hampir kaga punya waktu untuk menata rumah kite, maka ntu die ketika kite punya waktu luang bisa dimanfaatkan untuk menata situasi rumah. Mulailah terlebih dahulunye dari membersihkannye halamannye depan rumah agar terlihat lebih rapih dan tidak menganggu kebersihan lingkungan sekitarnye. Selain ntu, halaman rumahnye yang tertata bersih juga akan mengurangi kelembapan yang bisa membuat udaranye menjadi lebih kotor dan tidak nyaman. Lanjut dah abis ntu, dengan mulai menata bagian dalam rumah. Rapihin deh tuh yang berantakkan, dan aye sisihin barang-barang yang kaga bakal di pake lagi. Kalo ada barang yang masih cakep, tapi aye jarang pake biasanye aye kasih dah ke keluarga atau siape yang butuhin. 

Topic: leisures
Sesekali kalo pas lagi ade waktu luang harud banget nginep di hotel buat bersantai istirahat, agar badan yang udeh capek banget bisa seger banget liat pemandangan dan istirahat dari hiruk pikuk, apelagi kalo suasananye ajib banget dah bikin nyaman rasanye, sesaat stress juga jadi ilang, dan setelah berlibur badan kembali fresh lagi dan bisa aktivitas lagi kaya biasanye. Selain nginep di penginepan, bisa juga cobain piknik di pantai, misalnye ni pergi dah tuh ke Ancol jangan lupa bekel ganyeman seabrek biar ajib ngegaresnye. Perginye pagi-pagi biar kaga terlalu kepanasan, udeh gitu kan matahari pagi bagus buat badan kite, bekel nasi uduk sama cemilan lainnye buat ngegares barenf keluarga. Bawa kopi dan teh juga tentunye buat angetin badan abis ngegares sungguh seru banget dah, abis ntu poto-poto, main pasir pantainye, main airnye. Pulang ke rumah badan rasanye capek, terus tidur rasanye ajib banget pules, dan bangun lagi badan udeh seger lagi rasanye.

Topic: leisures
Bocah sekolah jaman sekarang ude kaya jaman kite dulu, nyang kalo pagi-pagi emak kite ude heboh sama ompreng kite, masak nasi subuh langsung di kipasin smpe cepet dingin terus ceplokin telor buat bekel ke sekolah, sebenernye bawa bekel makanan dari rumah bagus banget buat bocah kite, kenape? soalnye kalo bawa makanan dari rumah bocah jadi ga jajan sembrangan klo di selolaha, apelagi di sekolah jajanannye kaga jauh dari micin, biang gula, terus apelagi debunye kaga bisa diprediksi kebersihannye, ame nyang paling penting kenape bagusnye bawa bekel dari rumah ntu biar emak-emaknye jadi kreatif buat masak tiap hari. emaknye pinter ngolah makanan, bocahnye sehat makan olahan emaknye

Topic: food & beverages
Biarawati adalah sêorang wadon nyang sêcarè sukarèla ngêninggalin kêidupan duniawi dan ngêpokusin idupnyè buat kêidupan agamè di biara. Adè bêbêrapè tahapan nyang kudu dilaluin amè mêrèka nyang mao jadi biarawati, yakni: 1. Aspiran, tahapan êni dipakè buat parè pêmbinè buat ngêliat kêsêriusan aspiran. 2. Postulan, pasê pêralihan amè pêrkênalan bagi calon supayè bisè bêrorièntasi amè ngênal kêidupan ngêbiara. 3. Novisiat, yakni tahapan buat ngolah kêidupan rohani, ngêmurniin motipasi panggilan, ngênal ordo lêbih dêkat, ngenal khazanah imam gêrèja, kaul-kaul rèligius, sêrtè praktik-praktik têrpuji sêbagè rèligius. 4. Yuniorat, sustêr mulè kuliah èlmu-èlmu khusus dan bêkaryè. 5. Kaul kêkal amè pêmbinèan lanjutan, yakni sustêr udèh jadi anggotè ordo sêcarè rêsmi dan idup sêcarè utuh sêbagè sustêr.

Topic: religion
Rekreasi ke laut ama keluarga bukan cuma semata-mata kite ngelepas jenuh. Air laut teryate banyak manfaatnye, menurut penelitian aer laut tuh punye komposisi kelarutan mineral dan ion nyang mirip komposisi plasma darah manusia. Aer laut punya kandungan 3,5 persen garam ato natrium klorida, dengan kata laen buat satu liter aer laut punye 35 gram garam, ama sebagian kecil dari magnesium, sulfat, ama kalsium. Kandunga. aer laut nyang punya kandungan mineral esensial juga nergune untuk berbagai proses metabolik ama fungsi kerja sel dalem tubuh seperti magnesium, potasium, ama kalsium sulfat. Kalo dirasa-rasa aer laut pan emang asin ye, juga kalo berenang tuh bikin mata pedih tapi apa salahnye kite coba berenang karna manfaatnye juga banyak.

Topic: leisures
Dalem ngebangunnye masjid teryata kaga boleh tuh sembarang, mesti ngikutin aturan-aturan nyang jelas. Pertama tuh kalo mau bangun musala mesti dikasih jarak tertentu ama letak kkte mau bangun masjid. Kedua, kalo mau bangun tempat ibadah tuh ada aturan luas bangunannye, kaga boleh kurang dari 500 meter tanah nyang dipakenye. Nah kedua,syaratnye mesti ada daftar nama ama KTP nyang gunain rumah ibadah paling dikit 90 orang dah. Punya dukungan dari warga setempat paling dikit 60 orang lah, tapi udeh di sahin ye ama lurah setempat. Ketiga, mesti punya tuh surat rekomendasi tulis dari Kepala Kantor Departemen Agama kota. Keempat, ade juga tuh surat rekomendasi yang ditulis forum kerukunan umat beragama dari kota.

Topic: religion
Dari definisi kewirausahaan, elu bisa paham kalo konsep kewirausahaan entu sebagai proses mulai dan jalanin usaha atau bisnis. Aktivitas bisnis yang dilakuin selanjutnye berubah jadi kewirausahaan. Kata “entrepreneurship” asalnye dari kata Perancis Entrepreneur, yang artinye petualang, pencipta, dan pengusaha. Kagak jarang, wirausaha juga dikate sebagai wiraswasta soalnye beberape ahli berpendapat kalo sebenarnye kagak ade perbedaan yang signifikan dalam pengertiannye. Padahal pade KBBI, entu kedua pengertian punya definisi yang sama. Tapi, ade orang yang nganggep kalo wiraswasta dan wirausaha entu dua hal yang beda. Wirausahawan bisa percaya diri punya usaha atau bisnis sendiri, sedangkan wiraswasta juga kadang bisa dilakuin dengan kerja buat orang lain. Penggunaan kedua entu definisi sering tumpang tindih. Disimpulin kalo perbedaan wirausaha dan kewirausahaan entu ade pade sikap mental atau bentuk usaha.

Topic: business
Turunnyè surat Al-'Ashr salèh atunyè disêbabin karna kêbiasamèan dari masarakat Arab. Orang Arab jahiliah biasè jonjon wayah Ashar. 
Di sorè ari, mêrèka duduk amè kongko-kongko ngêbicarèin bêrbagè hal dalêm kêidupan sêari-ari. Mêrèka kongko amè bêcandè ampè saling nyinggung dan akhirnyè têrjadi pêrsêlisihan amè pêrmusuhan. Mêrèka jugè ngutuk wayah ashar. Mangkè Allah nurunin surat êni buat ngasih pêringêtan bahwa bukan wayah ashar nyang salèh, tapi mêrèka. Manusiè bakal bêradè dalam kêrugian sêlamè kagak mênuhin êmpat kritèria dalêm surat êni. Al-'Ashr bêrisi pênêgêsan bahwa sêmuè orang bakal ngêrugi, kêcuali orang-orang nyang bêriman amè bêramal salèh sêrtè saling nasèhatin supayè nêtêpin kêbênêran amè kêsabaran.

Topic: religion
Sebenenrye kalo kite mau kondisi badan kite nih gerakannye sesuai ama gerak seluruh badan ya kite jangan ngelakuin 1 jenis olahraga aja. Kaya aye demen oalahraga futsal, jadi demennye berkutat aje ama olahraga futsal. Pilih beberapa cabang olahraga nyang bisa gerakin semua badan. Ada gerakan di bagian tangan, ikutin olahraga nyang paling banyak di bagian tangan. Ya dilanjutin semua ke bagian badan nyang mesti gerak. Biar maksimal juga hasilnye, kaya di bagian kaki juga, bagaian perut trus bagian-bagian nyang jadi fokus utama dah. Kan cabang olahraga uga banyak macem a bentuk gerakan, nah karna ntu fokusnye juga beda-beda ke tiap titik.

Topic: sports
Nabi Nuh tidak lantas putus asa melihat kaumnye yang membangkang, sampai istri dan anaknye juga pade kaga mau mengikutinye tapi, Nabi Nuh tetap sabar. Nabi Nuh pun terus berdoa kepada Allah agar azab Allah tidak datang kepada mereka. Hal ntu tertulis dalam surah Yunus ayat 71. "Dan bacakanlah kepada mereka berita penting (tentang) Nuh ketika (dia) berkata kepada kaumnya, ‘Wahai kaumku! Jika terasa berat bagimu aku tinggal (bersamamu) dan peringatanku dengan ayat-ayat Allah, maka kepada Allah aku bertawakal. Karena itu bulatkanlah keputusanmu dan kumpulkanlah sekutu-sekutumu (untuk membinasakanku), dan janganlah keputusanmu itu dirahasiakan. Kemudian bertindaklah terhadap diriku, dan janganlah kamu tunda lagi.” (QS. Yunus: 71). Namun, apa yang disampaikan Nabi Nuh ntu tidak diindahkan. Umatnye pun tetap membangkangnye dan kaga mau menerima ajarannye. Maka Allah pun memerintahkan kepada Nuh untuk membuat bahtera, sehingga Nabi Nuh, para hewan, dan para pengikut Nabi Nuh menaiki kapal atau bahtera tersebut untuk selamat dari air bah.

Topic: religion
Kerja di kantor tuh emang susah-susah gampang, awal-awal kerja tuh kite harus paham dulu tuh situasinye. Kite jangan terlalu menggurui juga harus paham ama lingkungan kerja, ya manut aja sama dah ama atasan. Tapi juga jangan ikutin budaya nyang kaga bener. Kaga usah juga terlalu terbuka ama temen kerja kalo baru kenal karna kan kite kaga tau lingkungan kerja kaya gimana. Kaga semua nyang diajarin ama senior juga harus dipilih-pilih juga, kaga semua tuh nyang diajarin juga bener. Kalo pun kite diterima dengan bae ama lingkungan kerja, ya harus tau diri juga ama senior bertemannye juga jangan kurang ajar, takutnye malah salah persepsi kan.

Topic: business
Masih kerjadian nyang sama temen aye nyang namanye Rara nyang punya sakit asma. Badannye si emang rada kecil, jadi kalo pas tanding futsal maen adu body ya kalah. Kejadiannye tuh bukan pas pertandingan, tapi lagi latihan bareng ama sekolah laen. Nah, pas itu lawan kite tuh ada nyang badannye gede. Sialnye si Rara pas itu beradu ama dia, trus si Rara jatoh dan kakinye keseleo dah. Abis itu, permaenan kite berentiin, minta tolong ama bocah futsal lakik buat nawa si Rara ini ke tukang urut, kebeneran udeh ada langganan jadi kaga terlalu khawatir. Ya akhirnye sekitar 2 mingguan di Rara kaga bisa ikut latian futsal ama kite.

Topic: sports
Kebiasaan jarang bergerak atau berolahraga bisa membuat kite mudah sakit karena daya tahan tubuh melemah. Jika kite merasa tidak punya cukup waktu untuk berolahraga, kite bisa menjadikan jalan santai sebagai rutinitas harian. Cobalah untuk menyempatkan diri untuk menggerakan tubuh dengan santai, misalnye saat pagi sebelum memulai aktivitas atau sore hari setelah pulang bekerja, setidaknya selama 30 menit. Saat kite berolahraga dan berjalan santai, tubuh akan menghasilkan hormon endorfin yang dapat mengatasi stres secara alami. Kaga hanya ntu aje, olahraga bisa juga mengelola stres kite jadi mood kite bisa bagus karena olahraga, dengan pilihan jalan santai juga bisa memperbaiki suasana hati, mengurangi rasa cemas dan depresi, serta membuat tidur lebih nyenyak. Agar lebih menyenangkan, kite juga bisa berjalan santai sambil mendengarkan musik atau lagu favorit kite, atau kite ajak keluarga kite jadi enak. Tentunye selain olagraga kite juga kudu mesti ngejaga konsumsi ganyeman kite sehari-hari.

Topic: sports
Emang kaga salah sih ngadi semangat ama bocah nyang masih pada kecil. Soalnye kalo didukung, disemangatin, ama diarahin die tuh pasti bisa ngejar mimpinye. Asalkan jangan ada paksaan, kalo dipaksa tuh anak tuh kaga bakalan beres. Anak nyang dipaksa tuh, bisa pas gedenya die jadi ngebangkang. Kadang pan orang tua berpendapat kalo die tuh mao mgasih nyang terbaik buat anaknye, tapi teryata nyang buat kite bae, belom tentu juga bae buat anak kite. Kalo kite liat anak-anak nyang pada nurut trus pada berhasil ama cita-citanye tuh mereka kaga pada berjuang sendiri, emang kuncinye di anak tapi banyak faktor juga nyang dukung.

Topic: sports
Nenek aye tuh sering mesen ke aye kalo punya apa-apa tuh bagi dulu tetangga walaupun cuma dikit. Kalo kite bagi-bagi apa nyang kite punya nanti hasilnye bakalan berkali-kali lipet hasilnye. Soalnye aye ngeliat ama mata kepala aye sendiri pas Nenek aye kaga dibagi buahan ama Ncang aye tuh poon langsung berenti bebuah. Akhirnye Nenek aye nanem sendiri tuh poon maangga, pas baru bebuah tuh anak-anak ama tetangganye dibagiin biar pada nyobain. Eh teryata besokannye tuh poon bebuah ampe sekean-keanan. Pertama bebuah cuma berapa tangkle, eh musim berikutnye bisa dapet bekarung-karung. Ya itu namanye rejeki kalo kite makin berbagi makin banyam rejeki nyang kite dapetin.

Topic: slice of life
Buat warga Tangerang nyang pade bingung nyari hiburan buat Sabtu Minggu, ade nih wahana baru di Tangerang yang kagak kalah ama Dufan yang ade di Jakarte. Biar kata ade di pinggiran, tapi wahananye boleh diadu. Pokoknye serba kumplit permainannye, kurang lebih ade 30 wahana bermain di sini. Name tempatnye World of Wonders. Tempat makan juga kumplit, jadi mau ngapa-ngapain pastinye gampil dong. Eni wisata juga letaknye ade di dalem kawasan kota terpadu, jadi kalo lu pade tinggal di Biz Home Citra Raya, lu cuma butuh waktu 6 menit doang. Mantep bener dah. Udah mane harga tiket bersahabat banget, jadi kagak ada keraguan deh buat promosiin eni tempat kemane-mane.

Topic: leisures
Bêlakangan êni banyak dikêmbangin gim hèwan piarèan pirtual. Jênis gim êni nyang paling populèr adalah My Talking Tom. Têrus, disusul amè gim My Talking Angela. Kêduè gim êni dikêmbangin amè pêngêmbang nyang samè, yakni Outfit7 Limited. Dalêm pêrmaènan êni, pêmaèn bisè ngajak hèwan piarèan bêrmaèn amè ngêlakuin banyak kêgiatan laènnyè. Gim My Talking Angela punyè sistim nyang mirip amè gim My Talking Tom. Bêdanyè, di dalêm gim êni pêmaèn bakal mêranin karaktêr kucing bêtinè nyang boto amè imut bêrnamè Angela. Sêlaèn ntu, pêmaèn jugè diajak buat ngêrawat amè ngêdandanin Angela sêsuè kêpèngènan. Jadi, gim êni amat urup buat bocah wadon nyang dêmên ngêrias diri atau dandan. Cobèin dah, rêsêp!

Topic: technology
Elu tau kagak, kalo pas elu ngerasa stres atau tertekan, elu bisa nyoba berolahraga buat ngusir stresnye? Kalo dari artikel yang aye baca, entu emang banyak manfaatnye, mulai dari ngasih manfaat yang mantep buat kesehatan fisik bahkan sampe kesehatan mental. Soalnye, olahraga entu katenye bisa micu pelepasan hormon endorfin. Kagak cuma entu, olahraga juga bisa ningkatin dopamin dan serotonin. Nah, elu tau kagak, ape aje olahraga yang bisa ngusir stres? Olahraga yang bisa bantu ngusir atau ngurangin stres entu ade yoga, jalan santai ataupun cepet, tenis, sepak bola, dan laennye. Jadi kalo elu ngerasa stres atau tertekan gitu, elu bisa mulai coba berolahraga ye. Tapi inget, kagak boleh berlebihan dan harus cari tau dulu gimane ngelakuin entu olahraga secara tepat.

Topic: sports
Janitra mêrupakan siswè SMA kêlas 12 nyang gêtol sêrtè bêrprèstasi di sêkolanyè. Janit, sapaan akrab dirinyè, pêrnèh ngêjuarèin lomba cêrdas cêrmat tingkat propinsi. Di têngèh kêrèpotannyè sêbagè siswè SMA kêlas 12, diè amat ahli dalêm ngêbagi waktu antarè sêkola amè hobinyè. Bêrawal dari SMP kêlas 9, dirinyè didiagnosis obèsitas amè doktêr. Têrus, doktêr nyaranin buat dièt amè bêolahragè. Alhamdulillah, dièt nyang dijalaninnyè bêrhasil. Buat ngêjagè bêrat awaknyè biar têtêp stabil, Janit ngêlakuin olahragè angkat bêban makè dumbêl di rumèh. Prinsip Janit adalah olahragè bukan tibang sekadar pêranti kuru, tapi pêranti kêsèhatan dirinyè jugè. Karang diè konsistèn olahragè minimal tigè kali dalêm sêminggu.

Topic: sports
Abrahah sêbênêrnyè adalah gubêrnur di daèrah Najasyi, Yaman. Wayah itu diè ngêbangun sêbuah gêrèja gêdé di Yaman. Ambisinyè kagak bêrênti di sono. Diè pèngèn maksè bangsa Arab supayè mindahian kiblatnyè dari Ka'bah mênuju kê gêrèja ntu. Sêtêlèh mintè ijin dari rajè Najasyi, Abrahah ngêlancarin sêrangannyè kê Kotè Makkah dêngan parè têntarè nyang bêrkêndarèan gajah. Atas kêkuasèan Allah Swt., têntarè Habsyah nyang bêrkêndarèan gajah ntu ngalamin nasib apês. Rêncanènyè buat ngancurin Ka’bah tibang siè-siè karna pasukan burung ababil kiriman dari Allah ngantêm  parè têntarè Abrahah dêngan batu-batu panas. Sêrangan dari burung ababil ntu têrjadi wayah têntarè Abrahah ngêlintasin lêmbah muhassar (lêmbah kêhinèan). Akhirnyè, pasukan Abrahah ancur kagak bêrsisè.

Topic: religion
Dusun Nglinggo nyang bêrada di Dèsa Pagerharjo, Kecamatan Samigaluh, adalah salah atu dusun di wilayah Kabupaten Kulonporogo nyang ngêmilikin potensi besar di bidang pariwisata. Keberadaan kebun teh, aèr terjun Watu Jonggol, adalah sebagian potensi alam nyang dimiliki dusun nyang bêrada di area perbukitan Menoreh ênih. Dêngan keindahan alam nyang dimiliki onoh, ora heran banyak wisatawan nyang menjadikan dusun Nglinggo sêbagè salah atu tujuan wisata di daerah Kulonprogo. Masyarakat Nglinggo kemudian memanfaatkan banyaknya wisatawan nyang bêkunjung kê dèsa mereka sêbagè peluang usaha, bahkan srbagian masyarakat menyewakan rumah mereka buat ngêjadi penginapan bagi wisatawan nyang pèngèn bermalam. Ora hanya murah, saban ruangan bisa ditêmpatin ampè lima orang, ama di saban ruangan terdapat kamar mandi ama sêbuah televisi. Kalu berminat, wisatawan nyang menginap di homestay onoh bisa diajak ngêliat secara dekat bagaimana proses pembuatan teh, gula aren, ama kopi. Menarik, kan?

Topic: slice of life
Elu punya pengalaman yang ngeriin di dapur kagak? Atau yang berkaitan sama alat masaknye gitu? Nah aye pernah. Ini ceritanye pas aye SD. Jadi pas aye SD, enyak dan empoknye aye pergi karena ada urusan di luar rumah. Nah pas entu aye yang baru pulang sekolah tadinye pengen ikut, tapi ternyae ade barang aye yang ketinggalan di sekolahan. Jadinye aye kagak ikut dan pergi ke sekolahan buat ambil barang. Terus pas aye selesai dari ambil barang di sekolah, pas entu siang ujan gede bener. Nah aye pun ke dapur buat tadangin bocor. Tapi ternyate, ade tempat bocor yang aye kagak tau. Aye pun kepeleset. Pas kepeleset, aye pegangan sama rak. Dan ternyata di entu rak ade tempat alat-alat masak, salah satunye piso. Jadinye aye pas jatoh karena ke peleset, sambil keujanan entu piso-piso yang jatoh. Untung aje aye kagak kenape-kenape.

Topic: food & beverages
Sênjatè mêrupakan salèh atu unsur budayè manusiè nyang usiènyè ampir samè dêngan nongolnyè pêradaban manusiè. Sênjatè tradisional jugè bisè diliat sêbagè produk budayè nyang nandèin kêmajuan èlmu amè tèknologi mètalurgi masarakat Nusantara padè wayah lalu. Sênjatè dêngan bêntuk tradisional dirancang amè manusiè buat mênuhin kêbutuhan idupnyè. Masarakat tradisional ngêgunèin sênjatè buat mêrtahanin diri dari sêrangan musuh. Di sisi laèn, sênjatè jugè digunèin buat bêladang amè bêburu hèwan buat mênuhin kêbutuhan sêari-ari. Sênjatè tradisional Indonesia nyang bêmacêm jênisnyè mêrupakan asèt nasional nyang bisè ngêbêntuk idèntitas bangsè. Olèh karna ntu, dibutuhin jugè pêran pêmêrèntah buat ngêningkatin upayè pêlêstarian sênjatè tradisional Indonèsia êni.

Topic: culture & heritage
Sayuran sawi ijo udeh pasti kaga asing di kuping kite apelagi nyang demen gegares mi ayam ama bakso. Malahan di masakan laen, sawi juga biase jadi sayuran tambahan misalnye di mi goreng, mi rebus, capcai, dan lain-lain. Selaen tampilan gegaresan jadi nambah cakep, kandungan vitamin ama zat-zat laen nyang dikandung di dalemnye bakal bikin awak jadi sehat. Taneman nyang asalnye dari Cina eni udeh lama dibudidayain Indonesia eni demen banget tumbuh di daerah nyang adem. Sawi ijo punye ciri khas rase nyang sedikit pait. Tapi, rase pait bisa diilangin dengan care tibang ditaroin garem. Sayuran eni gampang rusak ama kaga tahan lama. Mengkenye kudu ditaro tempat nyang cocok kaye kulkas biar kaga layu ama jadi kuning.

Topic: food & beverages
Membentuk badan hanya dengan aplikasi workout yang ada di HP melalui video YouTube ataupun aplikasi lainnya akan berhasil jika kamu melakukannya secara konsisten dan disiplin. Selain itu yang harus kamu lakukan adalah dengan mengatur pola makan juga mengatur pola tidur, Tidur yang cukup Makan makanan yang sehat memperbanyak serat dan protein mengurangi jumlah karbohidrat seperti nasi bisa digantikan dengan nasi merah atau roti putih dengan roti gandum juga perbanyak minum air putih. Lakukan workout di HP minimal 30 menit per hari dilakukan secara konsisten ya untuk mendapatkan bentuk badan yang kamu inginkan. dan yang pasti adalah niat yang kuat buat mencapai hasil yang maksimal.

Topic: sports
Sekarang mah emang makin canggih, kite perlu tuh ngarti ama kemajuan teknologi. Ini cerita dari orang nyang ngerasa susah buat beli makanan di warung Babeh karna blom terdaptar di applikasi ojek online. Emang aye akuin tuh langganan Babeh udeh banyak, mereka kadang tuh mager buat keluar karna cuma beli makanan doang, jadi salah satu caranye tuh ngandelin ojek online. Dulu kan aye juga blom ngarti ya cara daptar tetek bengeknye gimana, trus diajarin tuh ama salah satu drivernya. Akhirnye kita diarahin buat ke kantor ojek online langsung. Lah bener pas udeh ngisi syarat-syaratnye galama aktip tuh trus lumanyan juga orderan dari ojek online.

Topic: business
Kalo kote mau gunain teknologi dalem rumah tuh kayanye enak banget, soalnye kan udeh kaga ada tuh kerjaan nyang nunggu di rumah.Dari mulai nyapu, ngepel tuh udeh bisa dibantu ama robot. Matiin lampu, nyalahin ac, tutup hordeng juga udeh pada mandiri. Cuma bikin rumah jadi ointer juga butuh modal nyang banyak banget, karna mayoritas tuh harganye masing pada mahal. Tapi kaga ngapa-ngapa kalo kite emang bisa yari duit trus apa-apa bisa kebantu ya boleh banget, cuma kite juga sering cek jangam terlena trus jangan langsung bergantung. Nanti kebanyakan kaga taunye kan kadi kesel kite juga. Maka dari itu harus diliatin juga kinerjanye, kaga cuma manusia.

Topic: technology
Bola têndang ngêjadi olahragè kêdêmênan bocah-bocah dari dulu karna kagak ngêbutuhin modal nyang mahal kalo pèngèn maèn barêng têmên-têmên. Mêrèka patungan duit dulu buat beli bolanyè. Bêlinyè gè cukup bola plastik nyang dijual di warung dêkêt rumèh. Sêlanjutnyè, bocah-bocah langsung ngêbagi tim. Ngêbaginyè gè kagak kudu 12 orang karna sêadènyè bocah ajè. Bagi mêrèka, nyang pênting samè-samè girang dalêm bêolahragè. Abis ntu, mêrèka ngêjè gawang manual ngêgunèin sêndal. Sêbêlon maèn, mêrêka opêr-opêran bola sêbagè pêmanasan dulu, bahkan wayah udah maèn gè adè ajè nyang mingsêr kê pinggir lapangan buat beli jajanan. Tumannyè gè mêrèka maènnya kagak makè sêpatu alias nyèkèr. Namènyè gè maèn sêcarè bèbas, nyang pênting kumpul-kumpulnyè.

Topic: sports
Batagor adalah akronim dari bakso tahu gorèng, yakni ganyêman khas daèrah Bandung nyang dikêjè dari tahu bêrisi adonan bakso nyang digorèng, térus disèblok kuah kacang atau kuah bakso. Adonan bakso buat batagor biasènyè dikêjè dari bahan dasar ikan tênggiri. Adè banyak batagor nyang kudu dicobè di Bandung. Bêrikut êni adalah batagor Bandung nyang udèh têrkênal kêlêjatannyè.
1. Batagor Haji Isan
2. Batagor Haji Yunus
3. Batagor Kingslèy
4. Batagor Riri
5. Batagor Sêrayu
Umumnyè batagor kêbagi ngêjadi duè macêm, yakni batagor kêring amè batagor kuah. Batagor kêring biasènyè digorèng dan disajiin makè bumbu kacang. Batagor kuah biasènyè digorèng jugè, tapi disajiin makè kuah bakso. Nah, kalo êlu dêmên batagor kêring atau batagor kuah, nih?

Topic: food & beverages
Pada tanggal 20 Oktober 1963, pemerintah mengeluarkan Keputusan Presiden (Keppres) tentang pembentukan Yayasan TVRI sebagai badan yang mengatur televisi ntu tersebut. Di tahun pertama siarannye, ntu TVRI udeh mampu menjaring 10.000 pemilik televisi di Indonesia. Lalu periode tahun 1963 hingga 1976, TVRI mendirikan stasiun televisi di beberapa kota besar, seperti Yogyakarta, Medan, Makassar, Palembang, dan Balikpapan. TVRI yang menjadi tv pertama di Indonesia sebelumnye ntu hanya memberikan tayangan dengan warna hitam putih dengan memiliki 12 stasiun televisi dan delapan studio produksi. Hingga akhirnye, pada 1 September 1979, siaran berwarna mulai diperkenalkan pada TVRI lokal maupun nasional. Sebagai satu-satunye stasiun TV di Indonesia dengan menyajikannye liputan acara negara, sidang Majelis Permusyawaratan Rakyat, program berita, program olahraga, hiburan, dan program lain yang sesuai kebutuhan tontonan masyarakat, ternyata TVRI kagak bisa sendiri dalam menjangkau siaran yang dibutuhkannye masyarakat.

Topic: technology
SUBO adalah sêbuah ruang dêngêr musik nyang adè di daèrah Cipêtè, Jakarta Sêlatan. Sêsampènyè di gêrbang, êlu bakal diarahin kê ruang bawèh tanèh rumèh ntu. Nyaba kê mari kagak jauh bêda amè namu kê rumèh têmên. Dari luar, SUBO kagak kêliatan kayak ruang publik acan karna èmang sêbênêrnyè êni adalah rumèh tinggal pêmiliknyè. Karna alasan ntu jugè, kalo mao kê mari kudu rèsêrpasi sêbêlonnyè. Intêriornyè nyang cakêp amè bohlam-bohlam nyang rêdup têmaram êni ngêjè suasanènyè kayak bukan di Jakarta. Di têmpat nyang suasanènyè angêt êni, êlu bisè milih lagu dèwèk dêngan piringan itêm nyang têrsêdiè. Kagak tibang ngêdêngêrin musik dari piringan itêm, di mari jugè pêngunjung bisè nyobèin madangan rumèhan nyang sêdêp.

Topic: leisures
Gêmpa têrjadi padè malêm ari sêkitar jêm 10. Nida nyang lagi rêsêp nonton tipi ngêliat tipinyè bêgoyang. Kêmudian diè ngêliat miswar gè bêgoyang. Nida sigrah nyomot hapè, têrus kêluar rumèh. Wayah ntu, diè lagi dèwèkan. Diè cèk hapè, têrnyatè kagak adè jaringan. Alhasil Nida mênêng ajè bêdiri di bawèh pu'un sêmbari nunggu gêmpa bêrênti. Sêudèh bêrênti, diè kêmbali masup kê dalêm rumèh. Di ubin banyak sêrpihan kayu kêcit nyang bêrasal dari pintu rumèhnyè. Rumèh Nida adalah rumèh kuno. Jadi, wayah adè goncangan, kayu pintu amè jêndèla ngêluarin sêrpihan-sêrpihan kêcit. Diè kêmbali ngêcèk hapè. Sukurlah udèh adè sinyal amè intêrnèt. Diè cèk BMKG, têrnyatè bênêr tadi adalah gêmpa nyang cukup gêdé, yakni 6,2 SR, bahkan sêmpêt ngaktipin pêringêtan tsunami.

Topic: slice of life
Salmon adalah salèh atu jênis ikan nyang idup di laut. Di balik rasènyè nyang sêdêp, salmon banyak ngandung asêm amino amè lêmak sèhat, yakni asêm lêmak omèga-3 (EPA amè DHA). Salmon jugè ngandung pitamin A, pitamin B, pitamin D, jat bêsi, kalsium, amè fosfor. Manpaat asêm lêmak omèga-3 bisè ngêbantu pêngêjèan hormon nyang ngatur pêmbêkuan darèh, kontraksi amè rèlaksasi tèmbok artèri, amè pêradangan. Manpaat ntu kêbukti ngêjagè kêsèhatan jantung, ngêdukung kêsèhatan amè pungsi otak, dan ngêbantu nyêgah amè ngurangin gêjalè dèprèsi. Sêlaèn punyè nutrisi nyang baèk, salmon jugè gampang diolahnyè. Salèh atu madangan nyang cukup populèr hasil dari olahan salmon adalah sushi.

Topic: food & beverages